ประกาศคณะกรรมการนโยบายพลังงานแห่งชาติประกาศคณะกรรมการนโยบายพลังงานแห่งชาติเรื่องหลักเกณฑ์และรายละเอียดของโครงการหรือกิจการที่ได้รับการยกเว้นการใช้บังคับกฎกระทรวงให้ใช้บังคับผังเมืองรวมสำหรับการประกอบกิจการบางประเภทตามคำสั่งหัวหน้าคณะรักษาความสงบแห่งชาติที่ ๔/๒๕๕๙ ลงวันที่ ๒๐ มกราคม พ.ศ. ๒๕๕๙[๑] โดยที่คำสั่งหัวหน้าคณะรักษาความสงบแห่งชาติที่ ๔/๒๕๕๙ ลงวันที่ ๒๐ มกราคม พ.ศ. ๒๕๕๙ เรื่องการยกเว้นการใช้บังคับกฎกระทรวงให้ใช้บังคับผังเมืองรวมสำหรับการประกอบกิจการบางประเภทได้กำหนดให้ยกเว้นการใช้บังคับกฎกระทรวงให้ใช้บังคับผังเมืองรวมตามกฎหมายว่าด้วยการผังเมืองที่มีผลใช้บังคับอยู่ในวันที่มีคำสั่งนี้หรือที่จะมีผลใช้บังคับภายในหนึ่งปีนับแต่วันที่มีคำสั่งนี้สำหรับการประกอบกิจการคลังน้ำมันตามกฎหมายว่าด้วยการควบคุมน้ำมันเชื้อเพลิงและการประกอบกิจการโรงงานลำดับที่๘๘ ตามกฎกระทรวง (พ.ศ. ๒๕๓๕) ออกตามความในพระราชบัญญัติโรงงาน พ.ศ. ๒๕๓๕ตามที่กำหนดไว้ในแผนพัฒนากำลังผลิตไฟฟ้าของประเทศไทย พ.ศ. ๒๕๕๘ - ๒๕๗๙ที่คณะรัฐมนตรีได้มีมติเห็นชอบเมื่อวันที่ ๓๐ มิถุนายน ๒๕๕๘และแผนพัฒนาพลังงานทดแทนและพลังงานทางเลือก พ.ศ. ๒๕๕๘ - ๒๕๗๙แผนบริหารจัดการน้ำมันเชื้อเพลิง พ.ศ. ๒๕๕๘ - ๒๕๗๙ และแผนบริหารจัดการก๊าชธรรมชาติพ.ศ. ๒๕๕๘ - ๒๕๗๙ ที่คณะรัฐมนตรีได้มีมติเห็นชอบเมื่อวันที่ ๒๗ ตุลาคม ๒๕๕๘และกิจการอื่นที่เป็นส่วนหนึ่งของการผลิต ขนส่งและระบบจำหน่ายพลังงานตามแผนดังกล่าว ทั้งนี้ให้รวมถึงกรณีที่มีการแก้ไขเพิ่มเติมหรือปรับปรุงแผนซึ่งได้รับความเห็นชอบจากคณะรัฐมนตรีในภายหลังด้วยโดยให้คณะกรรมการนโยบายพลังงานแห่งชาติ กำหนดหลักเกณฑ์และรายละเอียดของโครงการหรือกิจการที่อยู่ในแผนซึ่งคณะรัฐมนตรีได้มีมติเห็นชอบแล้วคณะกรรมการนโยบายพลังงานแห่งชาติจึงออกประกาศหลักเกณฑ์และรายละเอียดของโครงการหรือกิจการที่ได้รับการยกเว้นการใช้บังคับกฎกระทรวงให้ใช้บังคับผังเมืองรวมสำหรับการประกอบกิจการบางประเภทตามกฎหมายว่าด้วยการผังเมืองที่มีผลใช้บังคับอยู่แล้วในวันที่ ๒๐ มกราคม ๒๕๕๙ และที่จะมีผลใช้บังคับตั้งแต่วันที่๒๐ มกราคม ๒๕๕๙ ถึงวันที่ ๑๙ มกราคม ๒๕๖๐ ดังนี้๑.โครงการภายใต้แผนพัฒนากำลังผลิตไฟฟ้าของประเทศไทยพ.ศ. ๒๕๕๘ - ๒๕๗๙ (PDP ๒๐๑๕)๑.๑โครงการโรงไฟฟ้าของการไฟฟ้าฝ่ายผลิตแห่งประเทศไทย (กฟผ.) ตามแผน PDP ๒๐๑๕ จำนวน๒๒ โครงการ กำลังการผลิตไฟฟ้าตามสัญญา รวมทั้งสิ้น ๒๐,๑๔๙เมกะวัตต์๑.๒โครงการโรงไฟฟ้าผู้ผลิตไฟฟ้าเอกชนรายใหญ่ (IPP) ตามแผน PDP๒๐๑๕ จำนวน ๗ โครงการ กำลังการผลิตไฟฟ้าตามสัญญา รวมทั้งสิ้น ๖,๔๗๐ เมกะวัตต์๑.๓โรงไฟฟ้าขนาดเล็กและขนาดเล็กมากของ กฟผ. และเอกชน ตามแผน PDP ๒๐๑๕ กำลังการผลิตไฟฟ้าตามสัญญารวมทั้งสิ้น ๔,๑๕๙.๒ เมกะวัตต์ (ตามบัญชีแนบท้าย๑)๑.๔คลังน้ำมันที่เก็บน้ำมันเพื่อใช้เป็นเชื้อเพลิงหรือเชื้อเพลิงสำรองสำหรับโรงไฟฟ้าตาม ๑.๑ ๑.๒ และ ๑.๓ทั้งนี้โครงการตาม ๑.๒ ๑.๓ และ ๑.๔ ต้องได้รับการรับรองจากสำนักงานนโยบายและแผนพลังงานว่าเป็นโครงการที่อยู่ในแผน PDP ๒๐๑๕๒.โครงการภายใต้แผนพัฒนาพลังงานทดแทนและพลังงานทางเลือกพ.ศ. ๒๕๕๘ ๒๕๗๙ (AEDP ๒๐๑๕)๒.๑โครงการผลิตไฟฟ้าจากพลังงานทดแทนและพลังงานทางเลือกที่ดำเนินการตามประกาศรับซื้อไฟฟ้าของคณะกรรมการกำกับกิจการพลังงาน จำนวน ๕โครงการ ซึ่งจะต้องเป็นโครงการที่ได้รับการตอบรับซื้อไฟฟ้าจากการไฟฟ้าแล้วหรือเป็นโครงการที่ได้ลงนามสัญญาซื้อขายไฟฟ้ากับการไฟฟ้าแล้วและสัญญายังมีผลอยู่หรือเป็นโครงการที่อยู่ระหว่างการอุทธรณ์เกี่ยวกับผังเมือง หรือเป็นโครงการที่อยู่ระหว่างการพิจารณาคัดเลือกหรือเป็นโครงการที่จะดำเนินการรับซื้อไฟฟ้า หรือเป็นโครงการที่ได้รับการอนุมัติจากคณะรัฐมนตรีแล้วแต่กรณี (ตามบัญชีแนบท้าย๒)๒.๒โครงการผลิตไฟฟ้าจากพลังงานทดแทนเพื่อใช้เองหรือจำหน่ายให้กับลูกค้าตรง๒.๓โครงการผลิตเชื้อเพลิงชีวมวล๒.๔โครงการผลิตเชื้อเพลิงชีวภาพ ตลอดจนระบบคลังที่เกี่ยวข้องกับการผลิต การส่ง และการจำหน่ายได้แก่ เอทานอล ไบโอดีเซล น้ำมันไพโรไลซิส ก๊าซไบโอมีเทนอัดและเชื้อเพลิงทางเลือกอื่นทั้งนี้โครงการตาม ๒.๒ ๒.๓ และ ๒.๔ต้องได้รับการรับรองจากกรมพัฒนาพลังงานทดแทนและอนุรักษ์พลังงานว่าเป็นโครงการที่อยู่ในแผน AEDP ๒๐๑๕๓.โครงการภายใต้แผนบริหารจัดการก๊าซธรรมชาติพ.ศ. ๒๕๕๘ - ๒๕๗๙ (Gas Plan ๒๐๑๕) โครงการผลิตเก็บรักษา และแปรสภาพก๊าซธรรมชาติ (LNG Station and Receiving Terminal) รวมส่วนควบต่างๆ เช่น ท่าเรือ และกระบวนการผลิตและสนับสนุนการเก็บรักษาและแปรสภาพก๊าซธรรมชาติ ทั้งนี้ต้องเป็นโครงการที่เกี่ยวข้องกับการผลิตไฟฟ้าเท่านั้นและต้องได้รับการรับรองจากกรมเชื้อเพลิงธรรมชาติว่าเป็นโครงการที่อยู่ในแผน Gas Plan ๒๐๑๕เพื่อให้การดำเนินการเป็นไปอย่างมีระบบและไม่ก่อให้เกิดปัญหาต่อชุมชนและสิ่งแวดล้อมโครงการภายใต้แผนข้างต้นจะต้องปฏิบัติตามหลักเกณฑ์ดังนี้๑.ต้องไม่ตั้งอยู่บนพื้นที่เสี่ยงภัย พื้นที่สงวนไว้เพื่อระบายน้ำ เขตพระราชฐานและพื้นที่เขตอนุรักษ์น้ำดิบเพื่อการประปา๒.ต้องมีมาตรการที่รัดกุมในการรักษาสิ่งแวดล้อมและคุณภาพชีวิตของชุมชน๓.ต้องดำเนินการตามข้อบังคับ กฎ ระเบียบของกฎหมายที่เกี่ยวข้องอย่างเคร่งครัด อาทิ กฎหมายว่าด้วยโรงงานกฎหมายว่าด้วยการควบคุมอาคาร กฎหมายว่าด้วยการส่งเสริมและรักษาคุณภาพสิ่งแวดล้อมกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑ์สถานแห่งชาติ เป็นต้นทั้งนี้ประกาศนี้ให้ใช้บังคับตั้งแต่วันที่ประกาศเป็นต้นไปประกาศ ณ วันที่ ๒๙มีนาคม พ.ศ. ๒๕๕๙พลเอก ประยุทธ์ จันทร์โอชานายกรัฐมนตรีประธานกรรมการนโยบายพลังงานแห่งชาติ[เอกสารแนบท้าย]๑. โครงการหรือกิจการที่ได้รับการยกเว้นตามแผนพัฒนากำลังผลิตไฟฟ้าของประเทศไทยพ.ศ. ๒๕๕๘ ๒๕๗๙ (PDP ๒๐๑๕) (บัญชีแนบท้าย ๑)๒. โครงการหรือกิจการที่ได้รับการยกเว้นตามแผนพัฒนากำลังผลิตไฟฟ้าของประเทศไทยพ.ศ. ๒๕๕๘ ๒๕๗๙ (AEDP ๒๐๑๕) (บัญชีแนบท้าย ๒)(ดูข้อมูลจากภาพกฎหมาย)ปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๖ ง/หน้า ๕๕/๓๑ มีนาคม ๒๕๕๙